ལ་གཤིན་རྗེའི་གཤེད་པོའི་ལྷ་ཚོགས་རྣམས༔ ཕྱི་ཡི་རྫས་མཆོག་ཐུགས་དམ་བསྐངས་གྱུར་ནས༔ ཕྱི་ཡི་བར་ཆད་དགྲ་བགེགས་ཐལ་བར་རློག༔ ནང་གི་རྫས་མཆོག་ཐུགས་དམ་བསྐངས་གྱུར་ནས༔ ནང་གི་བར་ཆད་དགྲ་བགེགས་ཐལ་བར་རློག༔ གསང་བའི་རྫས་མཆོག་ཐུགས་དམ་བསྐངས་གྱུར་ནས༔ གསང་བའི་བར་ཆད་དགྲ་བགེགས་ཐལ་བར་རློག༔ སྦྱོར་བའི་རྫས་མཆོག་ཐུགས་དམ་བསྐངས་གྱུར་ནས༔ ཟུང་འཇུག་བར་ཆད་དགྲ་བགེགས་ཐལ་བར་རློག༔ སྒྲོལ་བའི་མཆོད་པས་ཐུགས་དམ་བསྐངས་གྱུར་ནས༔ སྒྲུབ་པའི་བར་ཆད་དགྲ་བགེགས་ཐལ་བར་རློག༔ སྤྱན་གཟིགས་མཆོད་པས་ཐུགས་དམ་བསྐངས་གྱུར་ནས༔ ལས་ཀྱི་བར་ཆད་དགྲ་བགེགས་ཐལ་བར་རློག༔ སྣ་ཚོགས་མཆོད་པས་ཐུགས་དམ་བསྐངས་གྱུར་ནས༔ བར་ཆད་དགྲ་བགེགས་སྒྲོལ་བའི་ཕྲིན་ལས་མཛོད༔ ཧཱུྃ་ཡ་བྷྱོཿ དཔལ་ཆེན་རྡོ་རྗེ་འཇིགས་བྱེད་ཁྲོ་བོའི་རྒྱལ༔ ལས་ཀྱི་གཤིན་རྗེ་དུག་རི་མེ་འབར་གྱི༔ རིགས་ཀྱི་བདག་པོའི་ཐུགས་དམ་བསྐང་བ་ནི༔ སྔར་འདས་ཆོས་རྣམས་ཡེ་སངས་རྒྱས་པའི་ཕྱིར༔ རྒྱལ་བ་དགོངས་བརྒྱུད་རྣམས་ཀྱི་ཐུགས་དམ་བསྐང་༔ ད་ལྟའི་དངོས་འཛིན་ངོ་བོ་བདག་མེད་ཕྱིར༔ རིག་འཛིན་བརྡ་བརྒྱུད་རྣམས་ཀྱི་ཐུགས་དམ་བསྐང་༔ ཕྱི་འབྱུང་མ་ངེས་ཅི་ཡང་སྟོན་པའི་ཕྱིར༔ གང་ཟག་སྙན་བརྒྱུད་རྣམས་ཀྱི་ཐུགས་དམ་བསྐང་༔ སེམས་ཅན་ཞེ་སྡང་གདུག་པ་ཚར་གཅོད་ཕྱིར༔ ཁྲག་འཐུང་འཇམ་དཔལ་ནག་པོའི་ཐུགས་དམ་བསྐང་༔ སེམས་ཅན་འདོད་ཆགས་གཡོ་བ་འདུལ་བའི་ཕྱིར༔ བྱམས་མགོན་སྤྱན་རས་གཟིགས་ཀྱི་ཐུགས་དམ་བསྐང་༔ སེམས་ཅན་གཏི་མུག་འཐིབས་པ་གཞོམ་པའི་ཕྱིར༔ གསང་བདག་རྡོ་རྗེ་གཏུམ་པོའི་ཐུགས་དམ་བསྐང་༔ ཉོན་མོངས་འཇིགས་བརྒྱད་བཅུ་དྲུག་ཞི་བའི་ཕྱིར༔ འཇམ་དཔལ་དཔའ་བོ་དཀར་པོའི་ཐུགས་དམ་བསྐང་༔ ཚེ་བསོད་དཔལ་དང་འབྱོར་དྲུག་རྒྱས་པའི་ཕྱིར༔ འཇམ་དཔལ་དཔའ་བོ་སེར་པོའི་ཐུགས་དམ་བསྐང་༔ རང་སྣང་དབང་འདུས་གཞན་སྣང་ཟིལ་གནོན་ཕྱིར༔ འཇམ་དཔལ་དཔའ་བོ་དམར་པོའི་ཐུགས་དམ་བསྐང་༔ དྲག་པོ་ལས་ཀྱི་དགྲ་བགེགས་ཚར་གཅོད་ཕྱིར༔ འཇམ་དཔལ་དཔའ་བོ་ལྗང་གུའི་ཐུགས་དམ་བསྐང་༔ སྐྱེ་མེད་སྙིང་པོས་འགྲོ་བ་བསྒྲལ་བའི་ཕྱིར༔ འཇམ་དཔལ་དཔའ་བོ་མཐིང་ནག་ཐུགས་དམ་བསྐང་༔ ཐུགས་དམ་བསྐངས་ཤིང་ཕྲིན་ལས་བཅོལ་བ་ནི༔ ཕྱི་ནང་གསང་བའི་མཆོད་པ་འདི་བཞེས་ལ༔ བླ་མེད་ཨ་ཏི་ཟླ་གསང་ཐིག་ལེ་ཡི༔ མཆོག་ཐུན་འབྲས་བུ་བདག་གིས་འགྲུབ་པར་མཛོད༔ ཧཱུྃ་ཡ་བྷྱོཿ དཔལ་ཆེན་མངོན་སྤྱོད་ཆེན་པོའི་ཕྲིན་ལས་པ༔ ཡེ་ཤེས་འཇིག་རྟེན་འགྲན་ཟླ་བྲལ་བའི་ཕྱིར༔ འཇིགས་བྱེད་དུག་རི་མེ་འབར་ཐུགས་དམ་བསྐང་༔ སྲིད་པ་རྒྱས་འདེབས་སྐྱེ་འགྲོ་དབང་བསྒྱུར་ཕྱིར༔ རྡོ་རྗེ་དུར་ཁྲོད་བདག་མོའི་ཐུགས་དམ་བསྐང་༔ མ་མོ་འབུམ་གྱི་གཙོ་མོ་ལས་བྱེད་མ༔ སྒྲོལ་ཡུམ་རོ་ལངས་མ་ཡི་ཐུགས་དམ་བསྐང་༔ སྤྱི་བོའི་གནས་སུ་བཛྲ་གཤིན་རྗེའི་གཤེད༔ མ་མོ་ཆུ་ཡི་ལས་བྱེད་ཡུམ་དང་སྦྱོར༔ ཁྲོ་བོ་མེ་ལོང་དཔའ་བོའི་ཐུགས་དམ་བསྐང་༔ མགྲིན་པའི་གནས་སུ་པདྨ་གཤིན་རྗེའི་གཤེད༔ མ་མོ་མེ་ཡི་ལས་བྱེད་ཡུམ་དང་སྦྱོར༔ ཁྲོ་བོ་སོར་རྟོག་དཔའ་བོའི་ཐུགས་དམ་བསྐང་༔ སྙིང་ཁའི་གནས་སུ་བུདྡྷ་གཤིན་རྗེའི་གཤེད༔ མ་མོ་ནམ་མཁའི་ལས་ཀྱི་ཡུམ་དང་སྦྱོར༔ ཁྲོ་བོ་ཡེ་ཤེས་དཔའ་བོའི་ཐུགས་དམ་བསྐང་༔ ལྟེ་བའི་གནས་སུ་རཏྣ་གཤིན་རྗེའི་གཤེད༔ མ་མོ་ས་ཡི་ལས་བྱེད་ཡུམ་དང་སྦྱོར༔ ཁྲོ་བོ་མཉམ་ཉིད་དཔའ་བོའི་ཐུགས་དམ་བསྐང་༔ གསང་བའི་གནས་སུ་ཀརྨ་གཤིན་རྗེའི་གཤེད༔ མ་མོ་རླུང་གི་ལས་བྱེད་ཡུམ་དང་སྦྱོར༔ ཁྲོ་བོ་བྱ་གྲུབ་དཔའ་བོའི་ཐུགས་དམ་བསྐང་༔ དཔུང་པ་གཡས་སུ་ཞེ་སྡང་གཤིན་རྗེའི་གཤེད༔ མ་མོ་ཟ་བྱེད་ནག་མོ་ཡུམ་དང་སྦྱོར༔ ཕོ་རྒྱུད་ཟིལ་གནོན་ཁྲོ་བོའི་ཐུགས་དམ་བསྐང་༔ དཔུང་པ་གཡོན་དུ་འདོད་ཆགས་གཤིན་རྗེའི་གཤེད༔ མ་མོ་གསོད་བྱེད་ནག་མོ་ཡུམ་དང་སྦྱོར༔ མོ་རྒྱུད་ཟིལ་གནོན་ཁྲོ་བོའི་ཐུགས་དམ་བསྐང་༔ བརླ་གཡས་དག་ལ་ང་རྒྱལ་གཤིན་རྗེའི་གཤེད༔ མ་མོ་སྒྲོལ་བྱེད་ནག་མོ་ཡུམ་དང་སྦྱོར༔ སྣང་སྲིད་ཟིལ་གནོན་ཁྲོ་བོའི་ཐུགས་དམ་བསྐང་༔ བརླ་གཡོན་དག་ལ་ཕྲག་དོག་གཤིན་རྗེའི་གཤེད༔ མ་མོ་ལས་བྱེད་ནག་མོ་ཡུམ་དང་སྦྱོར༔ སྣོད་བཅུད་ཟིལ་གནོན་ཁྲོ་བོའི་ཐུགས་དམ་བསྐང་༔ གནས་སུ་ཁྱབ་པའི་གཏི་མུག་གཤིན་རྗེའི་གཤེད༔ མ་མོ་འདོད་ཁམས་གཙོ་མོ་ཡུམ་དང་སྦྱོར༔ འཁོར་འདས་ཟིལ་གནོན་ཁྲོ་བོའི་ཐུགས་དམ་བསྐང་༔ ཧཱུྃ་ཡ་བྷྱོཿ ཤར་ཕྱོགས་གཤིན་རྗེ་འཛམ་གླིང་དབང་སྒྱུར་བ༔ ཚེ་བདག་འབར་བ་ཆེན་པོའི་ཐུགས་དམ་བསྐང་༔ ཤར་ཕྱོགས་སྐྱེ་འགྲོ་ཀུན་ལ་རྒྱས་འདེབས་པའི༔ ཡུམ་མཆོག་ཁྲག་མིག་མ་ཡི་ཐུགས་དམ་བསྐང་༔ ཤར་ཕྱོགས་དགྲ་བགེགས་རྩིས་ལ་འདེབས་པའི་ཕྱིར༔ སྒྲོལ་ཡུམ་སྲིད་པ་དཀར་མོའི་ཐུགས་དམ་བསྐང་༔ ལྷོ་ཕྱོགས་གཤིན་རྗེ་འཛམ་གླིང་དབང་སྒྱུར་བ༔ ཁྲོ་ཆུ་དུག་གི་སྡོང་པོའི་ཐུགས་དམ་བསྐང་༔ ལྷོ་ཕྱོགས་སྐྱེ་འགྲོ་ཀུན་ལ་རྒྱས་འདེབས་པའི༔ ཡུམ་མཆོག་བྷེ་ཏ་ནག་མོའི་ཐུགས་དམ་བསྐང་༔ ལྷོ་ཕྱོགས་དགྲ་བགེགས་རྩིས་ལ་འདེབས་པའི་ཕྱིར༔ སྒྲོལ་ཡུམ་མེ་ཡི་ཁ་རླངས་ཐུགས་དམ་བསྐང་༔ ནུབ་ཕྱོགས་གཤིན་རྗེ་འཛམ་གླིང་དབང་སྒྱུར་བ༔ དགྲ་ནག་གདོང་དྲུག་ཆེན་པོའི་ཐུགས་དམ་བསྐང་༔ ནུབ་ཕྱོགས་སྐྱེ་འགྲོ་ཀུན་ལ་རྒྱས་འདེབས་པའི༔ ཡུམ་མཆོག་ཡ་མ་ཙཎྜི་ཐུགས་དམ་བསྐང་༔ ནུབ་ཕྱོགས་དགྲ་བགེགས་རྩིས་ལ་འདེབས་པའི་ཕྱིར༔ སྒྲོལ་ཡུམ་གློག་མ་སྤྲིན་གྱི་ཐུགས་དམ་བསྐང་༔ བྱང་ཕྱོགས་གཤིན་རྗེ་འཛམ་གླིང་དབང་སྒྱུར་བ༔ ཀི་ཀང་མེ་ཡི་སྤུ་གྲིའི་ཐུགས་དམ་བསྐང་༔ བྱང་ཕྱོགས་སྐྱེ་འགྲོ་ཀུན་ལ་རྒྱས་འདེབས་པའི༔ ཡུམ་མཆོག་སྲིད་པ་སྟོབས་ལྡན་ཐུགས་དམ་བསྐང་༔ བྱང་ཕྱོགས་དགྲ་བགེགས་རྩིས་ལ་འདེབས་པའི་ཕྱིར༔ སྒྲོལ་ཡུམ་དུག་གི་མཆེ་ཅན་ཐུགས་དམ་བསྐང་༔ ཧཱུྃ་ཡ་བྷྱོཿ རྔམ་བྱེད་ཆེན་པོས་ཤར་གྱི་དགྲ་བགེགས་སྒྲོལ༔ སྲས་མཆོག་ཡ་མ་རཱ་ཛའི་ཐུགས་དམ་བསྐང་༔ སྦྱོར་ཡུམ་ཁྲག་གི་རལ་ཅན་ཐུགས་དམ་བསྐང་༔ སྒྲོལ་ཡུམ་གཤིན་རྗེ་ཡཀྴའི་ཐུགས་དམ་བསྐང་༔ གཏུམ་བྱེད་ཆེན་པོས་ལྷོ་ཕྱོགས་དགྲ་བགེགས་སྒྲོལ༔ སྲས་མཆོག་མྱོས་བྱེད་འབར་བའི་ཐུགས་དམ་བསྐང་༔ སྦྱོར་ཡུམ་དུག་སྦྲུལ་གོས་གྱོན་ཐུགས་དམ་བསྐང་༔ སྒྲོལ་ཡུམ་པྲ་མ་དུནྟིའི་ཐུགས་དམ་བསྐང་༔ དགྱེས་བྱེད་ཆེན་པོས་ནུབ་ཀྱི་དགྲ་བགེགས་སྒྲོལ༔ སྲས་མཆོག་མེ་རུ་རྩེ་ཡི་ཐུགས་དམ་བསྐང་༔ སྦྱོར་ཡུམ་ཡེ་ཤེས་མཁའ་འགྱིང་ཐུགས་དམ་བསྐང་༔ སྒྲོལ་ཡུམ་ཧམ་ཤམ་ར་ཏྲི་ཐུགས་དམ་བསྐང་༔ གཤེ་བྱེད་ཆེན་པོས་བྱང་གི་དགྲ་བགེགས་སྒྲོལ༔ སྲས་མཆོག་རལ་པ་ཚར་དགུའི་ཐུགས་དམ་བསྐང་༔ སྦྱོར་ཡུམ་སྲིད་པ་ཀུན་རྒྱུའི་ཐུགས་དམ་བསྐང་༔ སྒྲོལ་ཡུམ་ནཱ་ག་ཏྲི་ཤའི་ཐུགས་དམ་བསྐང་༔ ཧཱུྃ་ཡ་བྷྱོཿ གཟའ་ཡི་སྡེ་བརྒྱད་ཀུན་གྱི་དམག་དཔོན་མཛད༔ གཤིན་རྗེ་དྲེགས་བྱེད་ནག་པོའི་ཐུགས་དམ་བསྐང་༔ སྦྱོར་ཡུམ་སྲིན་མོ་ཁྲག་འཐུང་ཐུགས་དམ་བསྐང་༔ ལྷ་ཡི་སྡེ་བརྒྱད་ཀུན་གྱི་དམག་དཔོན་མཛད༔ གཤིན་རྗེ་ཕྱ་སང་གདོང་དགུའི་ཐུགས་དམ་བསྐང་༔ སྦྱོར་ཡུམ་ཁམས་གསུམ་རྒྱལ་མོའི་ཐུགས་དམ་བསྐང་༔ གནོད་སྦྱིན་སྡེ་བརྒྱད་ཀུན་གྱི་དམག་དཔོན་མཛད༔ གཤིན་རྗེ་ཏི་ལ་བག་འཇོམས་ཐུགས་དམ་བསྐང་༔ སྦྱོར་ཡུམ་བྲག་སྲིན་སྨན་མོའི་ཐུགས་དམ་བསྐང་༔ གཤིན་རྗེ་སྡེ་བརྒྱད་ཀུན་གྱི་དམག་དཔོན་མཛད༔ གཤིན་རྗེ་ཨ་ཝ་གླང་མགོའི་ཐུགས་དམ་བསྐང་༔ སྦྱོར་ཡུམ་ཡ་མ་དུ་ཏིའི་ཐུགས་དམ་བསྐང་༔ བདུད་ཀྱི་སྡེ་བརྒྱད་ཀུན་གྱི་དམག་དཔོན་མཛད༔ གཤིན་རྗེ་ཡ་བ་ཏིལ་གྱི་ཐུགས་དམ་བསྐང་༔ སྦྱོར་ཡུམ་ཟངས་མཆེ་བཙན་མོའི་ཐུགས་དམ་བསྐང་༔ བཙན་གྱི་སྡེ་བརྒྱད་ཀུན་གྱི་དམག་དཔོན་མཛད༔ གཤིན་རྗེ་བྷོ་བ་མིག་དམར་ཐུགས་དམ་བསྐང་༔ སྦྱོར་ཡུམ་ཐོག་གི་བུ་ཡུག་ཐུགས་དམ་བསྐང་༔ མ་མོ་སྡེ་བརྒྱད་ཀུན་གྱི་དམག་དཔོན་མཛད༔ གཤིན་རྗེ་རྨིགས་པ་དུང་ཀའི་ཐུགས་དམ་བསྐང་༔ སྦྱོར་ཡུམ་སྲིད་པའི་དུག་མདའ་ཐུགས་དམ་བསྐང་༔ ཀླུ་ཡི་སྡེ་བརྒྱད་ཀུན་གྱི་དམག་དཔོན་མཛད༔ གཤིན་རྗེ་ཏི་ལི་ཏིལ་པའི་ཐུགས་དམ་བསྐང་༔ སྦྱོར་ཡུམ་གཟའ་སྲིན་ཀུན་རྒྱུའི་ཐུགས་དམ་བསྐང་༔ གཉན་གྱི་སྡེ་བརྒྱད་ཀུན་གྱི་དམག་དཔོན་མཛད༔ གཤིན་རྗེ་ཐར་པ་བདུད་འཇོམས་ཐུགས་དམ་བསྐང་༔ སྦྱོར་ཡུམ་ཆུ་སྲིན་འབར་མའི་ཐུགས་དམ་བསྐང་༔ རྒྱལ་པོ་སྡེ་བརྒྱད་ཀུན་གྱི་དམག་དཔོན་མཛད༔ གཤིན་རྗེ་ཆོས་རྒྱལ་འབར་བའི་ཐུགས་དམ་བསྐང་༔ སྦྱོར་ཡུམ་ནམ་གྲུ་མ་མོའི་ཐུགས་དམ་བསྐང་༔ དམ་ཅན་སྡེ་བརྒྱད་ཀུན་གྱི་དམག་དཔོན་མཛད༔ གཤིན་རྗེ་འབར་བ་ཟོར་གདོང་ཐུགས་དམ་བསྐང་༔ སྦྱོར་ཡུམ་གློག་ལྕེ་འབར་མའི་ཐུགས་དམ་བསྐང་༔ ས་བདག་སྡེ་བརྒྱད་ཀུན་གྱི་དམག་དཔོན་མཛད༔ གཤིན་རྗེ་སྒྲོལ་བྱེད་ཐོད་དབྱུག་ཐུགས་དམ་བསྐང་༔ སྦྱོར་ཡུམ་ཕུང་བྱེད་ནག་མོའི་ཐུགས་དམ་བསྐང་༔ ཕོ་བྲང་ཤར་གྱི་སྒོ་སྐྱོང་ལས་བྱེད་མ༔ མ་མོ་བྱ་རྒོད་མགོ་ཅན་ཐུགས་དམ་བསྐང་༔ ཕོ་བྲང་ལྷོ་ཡི་སྒོ་སྐྱོང་ལས་བྱེད་མ༔ མ་མོ་སྟག་གི་གདོང་ཅན་ཐུགས་དམ་བསྐང་༔ ཕོ་བྲང་ནུབ་ཀྱི་སྒོ་སྐྱོང་ལས་བྱེད་མ༔ མ་མོ་ཀངྐའི་མགོ་ཅན་ཐུགས་དམ་བསྐང་༔ ཕོ་བྲང་བྱང་གི་སྒོ་སྐྱོང་ལས་བྱེད་མ༔ མ་མོ་སྤྱང་ཀིའི་མགོ་ཅན་ཐུགས་དམ་བསྐང་༔ ཧཱུྃ་ཡ་བྷྱོཿ བསྟན་པའི་དགྲ་བགེགས་བསྒྲལ་བའི་གིང་ཆེན་ནི༔ དཀར་སེར་དམར་ལྗང་བཞི་ཡི་ཐུགས་དམ་བསྐང་༔ བྱད་མ་ཁྲམ་ལ་འདེབས་པའི་བདུད་ཕོ་བཞི༔ ལོ་ཟླ་ཞག་དུས་ཁྲམ་བདག་ཐུགས་དམ་བསྐང་༔ སྡིག་ཅན་རྩིས་ལ་འདེབས་པའི་འཆི་བདག་བཞི༔ དུས་བཞི་ཤོ་ཐོག་རུ་ཏྲའི་ཐུགས་དམ་བསྐང་༔ མ་རུངས་སྲོག་རྩ་གཅོད་པའི་ཤན་པ་བཞི༔ མ་བཙན་ཀླུ་མོ་གཟའ་ཡི་ཐུགས་དམ་བསྐང་༔ དམིགས་པའི་བྱད་མ་རྩད་གཅོད་མོན་པ་བཞི༔ རླུང་གི་ལས་མཁན་རྣམ་བཞིའི་ཐུགས་དམ་བསྐང་༔ ཕ་རོལ་བླ་སྲོག་འཕྲོག་པའི་ཨ་ཙ་ར༔ གློག་གི་ཕོ་ཉ་སྡེ་བཞིའི་ཐུགས་དམ་བསྐང་༔ གཞན་ཡང་སྤྲུལ་པ་ཡང་སྤྲུལ་ལས་བྱེད་ནི༔ དུག་གི་ཕག་རྒོད་བསྭེ་ཡི་སྦལ་པ་དང་༔ དུག་སྦྲུལ་ལྕགས་སྡིག་རྣམས་ཀྱི་ཐུགས་དམ་བསྐང་༔ གཤིན་རྗེ་འཆི་བདག་དགྲ་ལ་འགྱེད་པའི་ཕྱིར༔ བླ་འགུགས་ལས་ཀྱི་ཕོ་ཉའི་ཐུགས་དམ་བསྐང་༔ བླ་འབོད་མི་རེང་སྲིན་པོའི་ཐུགས་དམ་བསྐང་༔ སྲིད་པ་ལས་ཀྱི་འཁོར་ལོའི་ཐུགས་དམ་བསྐང་༔ གསལ་ཤིང་དུག་གི་འཁོར་ལོའི་ཐུགས་དམ་བསྐང་༔ སྤུ་གྲི་མེ་ཡི་འཁོར་ལོའི་ཐུགས་དམ་བསྐང་༔ ཁྲག་མཚོ་ཆུ་ཡི་འཁོར་ལོའི་ཐུགས་དམ་བསྐང་༔ སྨྱོ་འབོག་རླུང་གི་འཁོར་ལོའི་ཐུགས་དམ་བསྐང་༔ འཆི་བདག་ཉི་ཁྲི་དགུ་འབུམ་ཐུགས་དམ་བསྐང་༔ གཤིན་རྗེའི་དཀྱིལ་འཁོར་ཐུགས་དམ་བསྐངས་གྱུར་ནས༔ དམིགས་པའི་དགྲ་བགེགས་སྒྲོལ་བའི་ཕྲིན་ལས་མཛོད༔ «ཞེས་པས༔ གཤིན་རྗེའི་ལྷ་ཚོགས་ཐུགས་དམ་བསྐང་ཞིང་རབ་ཏུ་དགྱེས་ནས༔ ཕ་རོལ་གདུག་པའི་བྱད་མ་འབྱུང་པོ་ཐམས་ཅད་བསྒྲལ་བར་བསམ༔ དེ་ནས་བཤགས་པ་བྱ་བ་ནི༔» ཧོ་དགོངས་སུ་གསོལ་ལོ་དཔའ་བོ་རིགས་ཀྱི་བདག༔ འཇམ་དཔལ་གཤིན་རྗེའི་ལྷ་ཚོགས་གསན་དུ་གསོལ༔ བདག་གིས་བླ་མེད་སྙིང་པོ་སྒོར་ཞུགས་ནས༔ བསྐྱེད་རིམ་མ་གསལ་རྫོགས་རིམ་མ་རྟོགས་དང་༔ བཟླས་བརྗོད་གྲངས་ཉུང་སྒྲུབ་རྫས་གཡེལ་བ་དང་༔ དམ་བཅའ་ཁས་བླངས་དུས་ལས་འདས་པ་དང་༔ མངོན་སྤྱོད་དྲག་ལས་དུས་མིན་སྦྱར་བ་དང་༔ བསྐང་མཆོད་ཚོགས་བསགས་མཆོད་གཏོར་ཆག་པ་དང་༔ ཤེས་བཞིན་མ་བགྱིས་བག་མེད་དབང་གྱུར་པའི༔ ལེ་ལོ་རྟོག་ཚོགས་འཁྲུལ་པ་ཅི་མཆིས་པ༔ འཇམ་དཔལ་གཤིན་རྗེའི་ལྷ་ལ་བཟོད་པར་གསོལ༔ བཤགས་པ་བཞེས་ནས་ཚངས་པར་སྩལ་དུ་གསོལ༔ «ཅེས་ཡིག་བརྒྱ་རྒྱས་བསྡུས་གང་རུང་བརྗོད༔ འཇམ་དཔལ་ཡེ་ཤེས་རོལ་པའི་ཞལ་ལུང་རྒྱ་མཚོའི་དགོངས་དོན་ལ་མཉམ་པར་བཞག་པས༔ ཡི་དམ་ལྷ་ཡི་དམ་ཚིག་འགལ་འཁྲུལ་བྱང་ཞིང་མངོན་སྤྱོད་ལས་ཀྱི་ཉེས་པ་ཕྲ་མོ་ལས་གྲོལ་བར་འགྱུར་རོ༔» ས་མ་ཡ༔ «ཨེ་མ་ཟབ་པའི་མཐར་ཐུག་གསང་མཛོད་ནོར་བུའི་ཀླུང་༔ མཁའ་ལྟར་འཁྱིལ་བའི་གདེངས་ཀ་འབར་བ་ན༔ དགོས་འདོད་ཀུན་འབྱུང་འདོད་འཇོའི་བུམ་བཟང་ཅན༔ ཡིད་ཅན་རལ་པའི་རྩེ་རུ་སོན་དཀའ་བས༔ ཤེས་རབ་འཁྲུལ་ཞིང་དགའ་མའི་དབྱངས་འཁྱུད་འདི༔ མ་འོངས་རལ་གྲི་པུ་ཏི་འཛིན་ལ་སྤྲོད༔ ནག་པོ་གསུམ་གྱིས་བཀའ་ཡི་རྒྱ་འདི་སྲུངས༔» ས་མ་ཡ༔ «གཏེར་རྒྱ༔ སྦས་རྒྱ༔ གསང་རྒྱ༔ ཟབ་རྒྱ༔ གཏད་རྒྱ༔ བདག་འདྲ་དུས་མཐའི་གཏེར་སྟོན་གནམ་ལྕགས་ཐོག་གི་ཕྱུང་རྡེག་བཏབ་པ་ལེན་མེད་ཀྱིས་སྤུ་གྲི་བསད་པའི་ལས་སྦྱོར་རྔམ་པ་དུག་གདོང་ཞེས་པ་ལྕགས་སྒྲོམ་བཅུ་གསུམ་གྱི་རྒྱ་འཛིན་འདི་ནི་ཁྲོམ་གཟིགས་རྔམ་པ་རོང་གི་གཤིན་རྗེ་རླ